[{"text_idx": "#000003", "text": "O\u0308o\u0308pa\u0308evaga lisandus 370 koroonapositiivset, suri kolm inimest"}, {"text_idx": "#000005", "text": "Terviseameti andmetel tehti viimase 24 tunni jooksul 2498 koroonatesti, millest osutus positiivseks 370 ehk 14,8 protsenti testide koguarvust. O\u0308o\u0308pa\u0308evaga suri koroonaviiruse to\u0303ttu kolm inimest, haiglas on 420 kroonahaiget."}, {"text_idx": "#000006", "text": "Rahvastikuregistri andmetel laekus enim uusi positiivseid testitulemusi Harjumaale, kus koroonaviirusega nakatumine tuvastati 226 inimesel. 183 uutest Harjumaa haigusjuhtudest on Tallinnas."}, {"text_idx": "#000007", "text": "Ida-Virumaale lisandus 57, La\u0308a\u0308ne-Virumaale 16, Pa\u0308rnumaale 15 ning Tartu- ja Vo\u0303rumaale 11 uut positiivset koroonaviiruse tuvastamise testi tulemust."}, {"text_idx": "#000008", "text": "Hiiu- ja Raplamaale lisandus viis ning Ja\u0308rva-, Viljandi- ja Valgamaale neli uut juhtumit. La\u0308a\u0308nemaale lisandus kolm ning Saare-, Po\u0303lva- ja Jo\u0303gevamaale u\u0308ks uus nakatunu. Kuue positiivse testitulemuse saanul puudus rahvastikuregistris ma\u0308rgitud elukoht."}, {"text_idx": "#000009", "text": "Viimase 14 pa\u0308eva haigestumus 100 000 inimese kohta on 552,08 ning esmaste positiivsete tulemuste osakaal tehtud testide koguarvust 10,7 protsenti."}, {"text_idx": "#000010", "text": "Pu\u0308hapa\u0308evahommikuse seisuga viibib haiglas 420 COVID-19 patsienti, nendest intensiivravi vajab 42 patsienti, kellest omakorda juhitaval hingamisel on 25 inimest."}, {"text_idx": "#000012", "text": "Terviseameti Po\u0303hja regionaalosakonna ja\u0308lgimisel on u\u0308le 16 800 inimese, kellest 4330 on nakatunud."}, {"text_idx": "#000013", "text": "Ida regionaalosakonna ja\u0308lgimisel on u\u0308le 5500 inimese, kellest nakatunud on 1609."}, {"text_idx": "#000016", "text": "Pu\u0308hapa\u0308eva, 27. detsembri hommikuse seisuga viibib haiglas 420 COVID-19 patsienti, nendest intensiivravi vajab 42 patsienti, kelledest omakorda juhitaval hingamisel on 25 inimest. Koju saadeti 22 inimest ning u\u0308ks inimene viidi u\u0308le mitte-COVID-19 osakonda ja kaks inimest viidi u\u0308le teise haiglasse."}, {"text_idx": "#000017", "text": "O\u0308o\u0308pa\u0308eva jooksul suri kolm koroonaviirusega nakatunud inimest \u2013 68-aastane mees, 78-aastane naine ja 84-aastane naine. Kokku on Eestis surnud 207 koroonaviirusega nakatunud inimest."}, {"text_idx": "#000018", "text": "Praeguseks on haiglates lo\u0303petatud 1291 COVID-19 haigusjuhtumit 1267 inimesega."}, {"text_idx": "#000019", "text": "27. detsembri seisuga on tervenenud 15 822 inimest. Neist 11 835 inimese (74,8 protsenti) haigusjuhtum on lo\u0303petatud, 3987 inimese (25,2 protsenti) puhul on positiivsest testist mo\u0308o\u0308dunud rohkem kui 28 pa\u0308eva ja inimene ei viibi haiglaravil ehk ootab tervenemise kinnitamist."}, {"text_idx": "#000020", "text": "Eestis on koroonaviiruse tuvastamise vo\u0303imekuse tekkimisest 2020. aasta kevadest tehtud enam kui 613 700 viiruse SARS-CoV2 ma\u0308a\u0308ramise testi. Esmaseid positiivseid teste on kokku olnud 25 392 (4,1 protsenti testide koguarvust)."}, {"text_idx": "#000021", "text": "Terviseamet soovitab ko\u0303igil oma nutitelefoni laadida Google Play vo\u0303i App Store'i kaudu rakendus HOIA, mis teavitab kasutajat, kui ta on olnud la\u0308hikontaktis koroonaviiruse kandjaga. Samuti saab selle abil anonu\u0308u\u0308mselt teavitada teisi kasutajaid enda haigestumisest. Rakenduse kasutajate telefonid vahetavad omavahel anonu\u0308u\u0308mseid koode ning riik, rakenduse tootja ega telefoni tootja ei saa teada, kes kellega la\u0308hikontaktis oli."}, {"text_idx": "#000022", "text": "Tervise ja Heaolu Infosu\u0308steemide Keskuse (TEHIK) andmetel on ta\u0308nase seisuga HOIA rakendust alla laaditud 241 966 korda. La\u0308bi rakenduse on end haigeks ma\u0308rgitud 2008 korda, millest aktiivseid haigusjuhte on hetkel 608."}, {"text_idx": "#000023", "text": "O\u0308o\u0308pa\u0308evaga registreeriti 416 koroonapositiivset, suri kuus inimest"}, {"text_idx": "#000024", "text": "Galerii: Tallinnas algas koroonaviiruse vastu vaktsineerimine"}, {"text_idx": "#000029", "text": "Viola Murd: kui telefoni saabubki ohuteavituse so\u0303num"}, {"text_idx": "#000035", "text": "Tarmu Tammerk: valimiste kajastamisest ERR-is"}, {"text_idx": "#000042", "text": "Prigoz\u030cin: lo\u0303petasime vangide va\u0308rbamise Wagnerisse"}, {"text_idx": "#000053", "text": "Kagu-Eesti koolid vo\u0303itlevad o\u0303pilaste tubakatarbimisega"}, {"text_idx": "#000055", "text": "Sotsiaalministeerium soovib koroonaraviks valitsuse reservist 26 miljonit"}, {"text_idx": "#000056", "text": "Paljud o\u0303petajad on eestikeelele u\u0308lemineku protessi to\u0303sidusest aru saanud"}, {"text_idx": "#000058", "text": "Arhiivide u\u0308ldinfoarhiiv.err.eeKoopiad ja kasutamineMuuseumKostu\u0308u\u0308milaenutusTehnilised teenusedHelistuudiodKultuuriteatedKutse andmine"}, {"text_idx": "#000059", "text": "Vaegkuuljatele ja -na\u0308gijateleKasutustingimusedIsikuandmete to\u0308o\u0308tlemisestJupiter+Jupiter IOLasteekraanRaadioteater"}]